text: প্রচ্ছদ/রাজনীতি/বিএনপির আন্দোলনের হাতিয়ারে মরিচা ধরে গেছে : ওবায়দুল কাদের
  বিএনপির আন্দোলনের হাতিয়ারে মরিচা ধরে গেছে বলে মন্তব্য করেছেন আওয়ামী লীগের সাধারণ সম্পাদক এবং সড়ক পরিবহণ ও সেতুমন্ত্রী ওবায়দুল কাদের। তিনি বলেছেন, 'পরবর্তী জাতীয় নির্বাচনে ভরাডুবির আশঙ্কা বিএনপিকে আগেই পেয়ে বসেছে বিএনপির। তাই তাদেরই হৃদয়ে কম্পন শুরু হয়েছে।'
  এসময় আওয়ামী লীগের এ শীর্ষনেতা বলেন, চ্যালেঞ্জ আর লক্ষ্য অর্জনের পথে বাধা অতিক্রম করে এগিয়ে যাওয়াই বঙ্গবন্ধুর রাজনীতি, আর সেই রাজনীতিই আওয়ামী লীগ শেখ হাসিনার নেতৃত্বে করে যাচ্ছে।'
  'বিএনপির জনসমর্থনের জোয়ারে সরকারের হৃৎকম্পন শুরু হয়েছে'—বিএনপির মহাসচিব মির্জা ফখরুল ইসলাম আলমগীরের এমন বক্তব্যের সমালোচনা করেন তিনি। এসময় আওয়ামী লীগের সাধারণ সম্পাদক আরো বলেন'এসব সৃজনশীল কথামালার চাতুরিতে ফখরুল ইসলাম আলমগীর আত্মতৃপ্তি বোধ করতে পারেন, কর্মীদের রোষানল থেকে নিজেদের সুরক্ষার জন্য কল্পনার ফানুস ওড়াতে পারেন, কিন্তু বাস্তবের সঙ্গে তাঁদের বক্তব্য যে বিপরীত, তা দেশের মানুষ ঠিকই জানে।